Diari Oficial de la Generalitat Valenciana


Sumari del DOGV 3846, del 28-09-2000 (2000/7838)

ORDRE de 22 de setembre de 2000, de la Conselleria de Justícia i Administracions Públiques, per la qual es crea el fitxer informatitzat Debades, base de dades del registre de sol·licituds del dret a l'assistència jurídica gratuïta.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/09/22/(1)/dof/vci/html**

### Dades del document

Número de DOGV
:   3846

Data del DOGV
:   28-09-2000

Secció del DOGV
:   I. DISPOSICIONS GENERALS

Número del document
:   2000/7838


Data del document
:   22-09-2000

Organisme emissor
:   Conselleria de Justícia i Administracions Públiques

Tipus de document
:   Ordre

Correcció d'errades

 Descriptors 

:   * dades personals
    * legislació
    * base de dades
    * administració regional

ORDRE de 22 de setembre de 2000, de la Conselleria de Justícia i Administracions Públiques, per la qual es crea el fitxer informatitzat Debades, base de dades del registre de sol·licituds del dret a l'assistència jurídica gratuïta. [2000/M7838]
  
La Llei 1/1996, de 10 de gener, d'Assistència Jurídica Gratuïta, en desplegament de l'article 119 de la Constitució, regula el procediment per a la concessió del dret a l'assistència jurídica gratuïta, i atribuïx en l'article 9, la competència per al reconeixement del dret a les comissions d'assistència jurídica gratuïta en el seu àmbit territorial.
  
La Comissió d'Assistència Jurídica Gratuïta de la província de València, òrgan col·legiat i independent creat per la citada Llei 1/1996, exercix les funcions al territori de la seua província, de conformitat amb allò que s'ha establit en l'article 4 del Decret 299/1997, de 9 de desembre, del Govern Valencià, i queda adscrita orgànicament a la Conselleria de Justícia i Administracions Públiques, que alhora presta el suport administratiu i el suport tècnic necessari per al funcionament de la comissió, tot segons allò que s'ha establit en el Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques.
  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que aquesta serà d'aplicació a les dades de caràcter personal registrades en suport físic, que siguen susceptibles de tractament, i a tota modalitat d'ús posterior pels sectors públic i privat.
  
Així mateix, la citada llei orgànica disposa en l'article 20 que la creació, modificació o supressió dels fitxers automatitzats de les administracions públiques, només podrà fer-se per mitjà de disposició general publicada en el Boletín Oficial del Estado o diari oficial corresponent.
  
D'altra banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el registre de fitxers informatitzats en l'àmbit de l'administració de la Generalitat Valenciana determina, en l'article 12, el procediment d'inscripció de fitxers, i establix que serà la conselleria competent en la matèria, la que aprove la disposició general de creació del fitxer automatitzat.
  
Per tot això, d'acord amb el que s'ha disposat en l'article 35 e), de la Llei 5/1983, de 30 de desembre, del Govern Valencià, i una vegada complits els tràmits establits en l'article 12, del Decret 96/1998, de 6 de juliol, del Govern Valencià,
  
ORDENE
  
Article 1
  
La present ordre té per objecte la creació i regulació del fitxer informatitzat que s'identifica en l'annex, de conformitat amb allò que s'ha disposat en l'article 20 de la Llei Orgànica 15/1999, de 13 de desembre.
  
Article 2
  
Els responsables del fitxer informatitzat de referència, adoptaran les mesures que resulten necessàries per assegurar que les dades automatitzades de caràcter personal existents s'usen per a les finalitats per a les quals van ser arreplegades, que són les que es concreten en la present ordre.
  
Article 3
  
Les persones afectades del fitxer informatitzat mencionat, poden exercitar el seu dret d'accés, rectificació i cancel·lació de dades, quan siga procedent, davant de l'òrgan que es concreta en aquesta ordre.
  
Disposició final
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 22 de setembre de 2000
  
El conseller de Justícia i Administracions Públiques,
  
CARLOS GONZÁLEZ CEPEDA
  
ANNEX
  
Debades: base de dades de sol·licituds del dret a l'assistència jurídica gratuïta.
  
a) Finalitat i ús del fitxer:
  
- Registre informàtic de sol·licituds d'assistència jurídica gratuïta, així com de les resolucions recaigudes en aquelles i de les impugnacions presentades contra aquestes.
  
- Estadística d'ús intern i control de gestió.
  
b) Persones o col·lectius sobre els quals es pretén obtindre dades de caràcter personal:
  
- Sol·licitants del dret a l'assistència jurídica gratuïta.
  
c) Procediment d'arreplegada de dades:
  
- A instància dels sol·licitants, prèvia presentació de la corresponent sol·licitud i de la documentació acreditativa de les dades que permeten apreciar la situació econòmica de la persona interessada, així com dels integrants de la unitat familiar, circumstàncies personals i familiars, pretensió que es vol fer valdre i la part o parts contràries en el litigi, tot això, de conformitat amb allò que s'ha establit en la Llei 1/1996, de 10 de gener, i en el Decret 299/1997, de 9 de desembre, del Govern Valencià, d'Assistència Jurídica Gratuïta.
  
d) Estructura bàsica del fitxer automatitzat i descripció de les dades de caràcter personal que s'hi inclouen:
  
- Nom, cognoms, domicili i DNI de la persona sol·licitant del dret.
  
- Nom, cognoms, domicili i DNI del contrari o contraris en el litigi.
  
- Pretensió que vol fer-se valdre.
  
- Procediment judicial i òrgan davant del qual es tramita, en cas d'existir aquest amb anterioritat a la sol·licitud.
  
e) Cessions previstes:
  
- No hi ha cessions previstes.
  
f) Òrgan responsable del fitxer:
  
- Secretaria de la Comissió d'Assistència Jurídica Gratuïta de la Província de València, adscrita a la Direcció General de Justícia de la Conselleria de Justícia i Administracions Públiques.
  
g) Servei o centre directiu davant del qual es poden exercitar els drets d'accés, rectificació i cancel·lació:
  
- Secretaria de la Comissió d'Assistència Jurídica Gratuïta de la província de València, adscrita a la Direcció General de Justícia de la Conselleria de Justícia i Administracions Públiques.
  
h) Mesures de seguretat:


Còpia Permalink ELI